જેમ જેમ 2019ની લોકસભાની ચૂંટણી નજીક આવી રહી છે, એનડીએમાં સામેલ ભાજપના ઘટક પક્ષો બેઠકના વિતરણને લઈને પોતાની રણનીતિ બનાવવામાં લાગી ગયા છે. હાલમાં યોજાયેલી કેટલીક પેટા ચૂંટણીઓમાં ભાજપના પરાજય બાદ વિપક્ષની સાથે સાથી પક્ષો પણ જોડતોડ કરવાની તક શોધી રહ્યા છે. આ જ કારણ છે કે, ગુરુવારે યોજાનારી એનડીએની મહત્વની બેઠક પહેલાં જેડીયુએ જાહેરાત કરી કે, બિહારમાં નીતિશ કુમાર એનડીએનો પ્રમુખ ચહેરો બનશે.